CELEX: 22007D0022
Language: sk
Date: 2007-04-27 00:00:00
Title: Rozhodnutie Spoločného výboru EHP č. 22/2007 z  27. apríla 2007 , ktorým sa mení a dopĺňa príloha XI (Telekomunikačné služby) k Dohode o EHP

9.8.2007   
            
            
               SK
            
            
               Úradný vestník Európskej únie
            
            
               L 209/40
            
         
      ROZHODNUTIE SPOLOČNÉHO VÝBORU EHP
   
   č. 22/2007
   z 27. apríla 2007,
   ktorým sa mení a dopĺňa príloha XI (Telekomunikačné služby) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XI k dohode bola zmenená a doplnená rozhodnutím Spoločného výboru EHP č. 120/2006 z 22. septembra 2006 (1).
            
         
               (2)
            
            
               Smernica Európskeho parlamentu a Rady 2005/82/ES zo 14. decembra 2005, ktorou sa zrušuje smernica Rady 90/544/EHS o frekvenčných pásmach určených na koordinované zavedenie paneurópskej verejnej pozemnej služby rádiového vyhľadávania v Spoločenstve (2), sa má začleniť do dohody.
            
         
               (3)
            
            
               Rozhodnutie Komisie 2005/928/ES z 20. decembra 2005 o harmonizácii frekvenčného pásma 169,4 – 169,8125 MHz v Spoločenstve (3) sa má začleniť do dohody.
            
         
               (4)
            
            
               Smernicou 2005/82/ES sa zrušuje smernica 90/544/EHS (4), ktorá je začlenená do dohody a ktorá sa má v dôsledku toho v dohode zrušiť,
            
         ROZHODOL TAKTO:
   Článok 1
   Príloha XI k dohode sa mení a dopĺňa takto:
   
               1.
            
            
               Znenie bodu 4 (smernica Rady 90/544/EHS) sa nahrádza takto:
               „32005 L 0082: smernica Európskeho parlamentu a Rady 2005/82/ES zo 14. decembra 2005, ktorou sa zrušuje smernica Rady 90/544/EHS o frekvenčných pásmach určených na koordinované zavedenie paneurópskej verejnej pozemnej služby rádiového vyhľadávania v Spoločenstve (Ú. v. EÚ L 344, 27.12.2005, s. 38).“
            
         
               2.
            
            
               Za bod 5cs (rozhodnutie Komisie 2005/513/ES) sa vkladá tento bod:
               
                           „5ct.
                        
                        
                           
                              32005 D 0928: rozhodnutie Komisie 2005/928/ES z 20. decembra 2005 o harmonizácii frekvenčného pásma 169,4 – 169,8125 MHz v Spoločenstve (Ú. v. EÚ L 344, 27.12.2005, s. 47).“
                        
                     
         Článok 2
   Znenie smernice 2005/82/ES a rozhodnutia 2005/928/ES v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 28. apríla 2007 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 27. apríla 2007
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 333, 30.11.2006, s. 47.
   
      (2)  Ú. v. EÚ L 344, 27.12.2005, s. 38.
   
      (3)  Ú. v. EÚ L 344, 27.12.2005, s. 47.
   
      (4)  Ú. v. ES L 310, 9.11.1990, s. 28.
   
      (5)  Nie sú uvedené žiadne ústavné požiadavky.